Սակայն հիմա այդպիսի հայտարարություններ անողները կանգնել են փակուղու առջեւ: Բանն այն է, որ կառավարության ծրագրում մեկ ամբողջ գլուխ նվիրված է արտահերթ խորհրդարանական ընտրությունների նախապատրաստմանը: Մասնավորապես, թվարկված են այն մեխանիզմները, որոնց կատարելու դեպքում միայն հնարավոր կլինի իրականացնել ընտրություններ: Ընդ որում` ծրագրում նաեւ ժամկետ է մատնանշված եւ ընդգծված է, որ արտահերթ խորհրդարանական ընտրություններ անհրաժեշտ է անցկացնել առավելագույնը մեկ տարվա ընթացքում: